钦定古今图书集成/明伦汇编/氏族典/第195卷 > 《廖用贤尚友录》 > 刁协
## 钦定古今图书集成/明伦汇编/氏族典/第195卷 > 《廖用贤尚友录》 > 刁协

按《晋书刁协传》，“协字元亮，渤海饶安人也。少好经籍，
博闻强记。释褐濮阳王文学，累转太常博士，本郡大
中正。成都王颖请为平北司马，后历赵王伦相国参
军，长沙王乂骠骑司马。及东嬴公腾镇临漳，以协为
长史，转颍川太守。永嘉初，为河南尹。未拜，避难渡江。
元帝以为镇东军谘祭酒，转长史。愍帝即位，征为御”
史中丞，例不行。元帝为丞相，以协为左长史。中兴建，
拜尚书左仆射。太兴初，迁尚书令。在职数年，加金紫
光禄大夫。协性刚悍，与物多忤。及王敦构逆，上疏罪
协。王师败绩，帝劝令避祸，行至江，为人所杀，送首于
敦。咸康中，追赠本官。